
CAIET DE SARCINI

„LUCRĂRI DE REPARAȚII ACOPERIȘ SPITAL BĂNEASA”
 aflat în administrarea

 Spitalului Clinic Județean de Urgență „Sf.Apostol Andrei” Constanța

1 INTRODUCERE

Prezentul caiet de sarcini face parte integranta din documentaţia de atribuire si constituie ansamblul cerinţelor de care executantul trebuie să țină seama la elaborarea ofertei și, implicit, la executarea contractului ce urmează a fi încheiat. 

În cadrul acestei proceduri, Spitalul Clinic Judetean de Urgente  “Sf. Apostol Andrei” Constanta îndeplinește rolul de Autoritate Contractantă, respectiv Achizitor în cadrul Contractului.

Pentru scopul prezentului caiet de sarcini, orice activitate descrisă într-un anumit capitol din Caietul de Sarcini și documentele care îl însoțesc și nespecificată explicit în alt capitol, trebuie interpretată ca fiind menționată în toate capitolele unde sensul și înțelesul respectivelor cerințe conduc la concluzia că o atare activitate trebuia menționată explicit pentru asigurarea îndeplinirii obiectului contractului ce urmează să fie atribuit.

În situația în care, nu sunt descrise/cuprinse toate activitățile din proiectul tehnic, se vor respecta în totalitate specificațiile din proiectul tehnic, memorii tehnice pe specialități, caiete de sarcini pe specialități, liste cu cantitățile de lucrări, grafic general de realizare a investiției publice și explicitarea soluțiilor,  parte integranta din documentația de atribuire.

Orice referire din cuprinsul prezentei documentații de atribuire, prin care se indică o anumită atestare/autorizare/certificare, un anumit producător, o anumită origine sau un anumit procedeu care caracterizează produsele sau serviciile furnizate de un anumit operator economic, o anumită marcă, brevet, tip, origine sau producție specifică, care ar putea avea ca efect favorizarea sau eliminarea anumitor operatori economici sau produse, se va citi și interpreta ca fiind însoțită de mențiunea „sau echivalent”.

2. CONTEXTUL REALIZĂRII ACESTEI ACHIZIȚII DE LUCRĂRI
Descrierea situației actuale

Acoperișul actual al Spitalului Băneasa are o suprafață desfășurată de 616,74 mp și este realizat cu învelitoare din țiglă ceramică.  În urma constatărilor, s-a stabilit că învelitoarea prezintă un grad avansat de degradare, cu infiltrații de apă, iar structura de rezistență din lemn (astereală și dulgherie) prezintă degradări punctuale pe aproximativ 15% din suprafața totală a acoperișului. Sistemul de colectare și evacuare a apelor pluviale (jgheaburi și burlane, 107,5 ml) este uzat și necesită înlocuire integrală.

Este necesară intervenția pentru înlăturarea infiltrațiilor, refacerea elementelor de dulgherie degradate și înlocuirea completă a învelitorii cu un sistem modern, cu durabilitate și garanție extinsă.
3. DESCRIEREA LUCRĂRILOR CE URMEAZĂ A FI EXECUTATE

Lucrările ce fac obiectul prezentei achiziții cuprind următoarele categorii principale:

3.1. Lucrări de desfacere

· Desfacerea îngrijită a învelitorii din țiglă ceramică, pe toată suprafața de 616,74 mp, cu sortarea și evacuarea materialului rezultat;

· Desfacerea parțială a astererii din lemn, pe cca. 15% din suprafața acoperișului (92,5 mp), în zonele identificate ca degradate;

· Desfacerea parțială a elementelor de dulgherie din lemn, pe cca. 15% din suprafață (92,5 mp);

· Desfacerea îngrijită a jgheaburilor și burlanelor existente, pe o lungime de 107,5 ml.

3.2. Lucrări de dulgherie și astereală

· Montarea elementelor de dulgherie din lemn nou (rigle și dulapi), pe zonele desfăcute (92,5 mp), conform detaliilor de execuție;

· Montarea parțială a astererii din lemn pe zonele desfăcute (92,5 mp);

· Toate elementele din lemn vor fi tratate ignifug și antifungic înainte de montaj.

3.3. Hidroizolație și caroiaj

· Montarea foliei hidroizolante pe toată suprafața acoperișului (616,74 mp), cu respectarea suprapunerilor și a detaliilor la strapungeri, coame, streșini și racordări la perete;

· Montarea caroiajului din șipcă de rășinoase (616,74 mp), la distanțele impuse de sistemul de învelitoare metalică ales.

3.4. Montaj învelitoare metalică

· Montarea învelitorii metalice tip țiglă (ex. BILKA CLASIC mat, 0,5 mm sau echivalent), pe toată suprafața de 616,74 mp, inclusiv toate accesoriile aferente: coame, borduri de fronton, streașină și perete, elemente de fixare, bandă bituminoasă și mastic de etanșare;

· Lucrările vor respecta întocmai instrucțiunile de montaj ale producătorului sistemului ofertat.

3.5. Montaj jgheaburi și burlane

· Montarea unui sistem nou de jgheaburi și burlane din tablă (tip BILKA colorat sau echivalent), pe o lungime de 107,5 ml, cu toate accesoriile de fixare, îmbinare și evacuare a apelor pluviale.

3.6. Transportul materialelor

· Transportul pe/de pe clădire al materialelor, cu lift motorizat, pentru o cantitate estimată de 12,8 to;

· Transportul materialelor diverse cu autovehicul, pe o distanță de aprox. 35 km, pentru o cantitate estimată de 5, 9 to.
3.7. Lista principalelor categorii de lucrări

	Nr. crt.
	Denumire lucrare
	Cantitate
	U.M.

	1
	Desfacere îngrijită învelitoare țiglă ceramică
	616,74
	mp

	2
	Desfacere parțială astereală din lemn (15% din suprafață)
	92,5
	mp

	3
	Desfacere parțială dulgherie din lemn (15% din suprafață)
	92,5
	mp

	4
	Desfacere îngrijită jgheaburi și burlane
	107,5
	ml

	5
	Montaj dulgherie din lemn (15% din suprafața acoperișului)
	92,5
	mp

	6
	Montaj parțial astereală din lemn (15% din suprafață)
	92,5
	mp

	7
	Montaj folie hidroizolantă
	616,74
	mp

	8
	Montaj caroiaj din șipcă de rășinoase
	616,74
	mp

	9
	Montaj jgheaburi și burlane din tablă (BILKA – colorat)
	107,5
	ml

	10
	Montaj învelitoare metalică (țiglă BILKA CLASIC mat, 0,5 mm)
	616,74
	mp

	11
	Transport pe/de pe clădire diverse materiale cu lift motorizat
	12,8
	to

	12
	Transport diverse materiale cu auto (d=35 km)
	5,9
	to


4. CERINȚE TEHNICE PRIVIND MATERIALELE

	Categorie
	Caracteristici tehnice minime

	Învelitoare metalică
	Țiglă metalică BILKA CLASIC mat, grosime 0,5 mm, RAL 3009 (sau echivalent), inclusiv accesorii: coamă mică, bordură fronton, bordură streașină, bordură la perete, capac de coamă

	Jgheaburi și burlane
	Tablă BILKA colorată — jgheab de scurgere 150/4m, burlan de scurgere 100/3m, cârlige, coliere, elemente de îmbinare, racorduri, coturi, prelungitoare, colțare, capace de jgheab

	Folie hidroizolantă
	Folie hidroizolantă tip anticondens/difuzie, compatibilă cu sistemul de învelitoare metalică propus

	Șipcă caroiaj
	Șipcă din lemn de rășinoase, tratată, secțiune conform necesarului tehnic al sistemului de învelitoare

	Astereală și dulgherie
	Cherestea/panouri din lemn tratat ignifug și antifungic, rigle și dulapi conform detaliilor de execuție

	Accesorii de etanșare și fixare
	Bandă bituminoasă autoadezivă, mastic de etanșare premium, holșuruburi pentru lemn (dimensiuni conform sistemului de montaj)


Materialele și sistemele echivalente celor menționate cu titlu de exemplu (BILKA CLASIC sau altele similare) sunt acceptate, cu condiția respectării sau depășirii caracteristicilor tehnice minime prevăzute în prezentul caiet de sarcini și a garanțiilor solicitate.
5. CERINȚE PRIVIND EXECUȚIA LUCRĂRILOR
Execuția lucrărilor se va realiza cu respectarea prevederilor normativelor tehnice în vigoare aplicabile lucrărilor de acoperișuri și învelitori, printre care (fără a se limita la acestea):

· NP 069 – Normativ privind proiectarea, execuția și exploatarea învelitorilor la clădiri;

· C56 – Normativ pentru verificarea calității și recepția lucrărilor de construcții și instalații aferente;

· Legea nr. 10/1995 privind calitatea în construcții, republicată, cu modificările și completările ulterioare;

· Legea nr. 319/2006 a securității și sănătății în muncă, cu modificările și completările ulterioare;

· Normativele producătorului materialelor de învelitoare metalică (tip BILKA sau echivalent).

Lucrările se vor executa numai în condiții atmosferice propice specificului lucrărilor de acoperiș (fără precipitații, vânt puternic sau temperaturi extreme), pentru a asigura calitatea și etanșeitatea execuției.
Răspunderea materială totală: 

În cazul apariției unor infiltrații de apă în interiorul unității sanitare cauzate de execuția defectuoasă a lucrărilor sau de neasigurarea provizorie a acoperișului, Contractantul va suporta integral toate costurile privind:

1.Reparația și aducerea la starea inițială a spațiilor interioare afectate (tavane, pereți, pardoseli).

2.Repararea sau înlocuirea (la valoarea de nou) a oricăror echipamente medicale, mobilier sau instalații deteriorate.

3.Eventualele daune-interese solicitate de unitatea sanitară sau de terți în cazul întreruperii activității medicale din cauza infiltrațiilor.

Autoritatea contractantă va putea reține aceste sume direct din Garanția de Bună Execuție sau din facturile parțiale emise de constructor.

Regimul special de lucru în incinta unității sanitare:

- Graficul de execuție coordonat: Programul zilnic de lucru al Contractantului va fi obligatoriu coordonat și avizat de conducerea unității sanitare și de dirigintele de șantier. Programul standard de execuție a lucrărilor generatoare de zgomot intens și vibrații (ex. rotopercutoare, decopertări mecanizate, tăieri de profile) va fi limitat la intervalele orare stabilite de beneficiar (08:00 - 16:00), pentru a nu perturba perioadele critice de tratament, vizite sau odihnă ale pacienților.

- Interdicții privind zgomotul nocturn: Lucrările zgomotoase sunt complet interzise în intervalul orar 22:00 – 06:00. În mod excepțional, lucrările silențioase (ex. hidroizolații prin termosudare fără zgomot, vopsitorii, finisaje interioare în pod) pot fi executate și în afara programului standard, doar cu acordul scris prealabil al managementului spitalului.

- Gestiunea prafului și a deșeurilor: Având în vedere normele stricte de igienă din unitățile sanitare, Contractantul va lua măsuri severe de izolare a zonei de lucru. Evacuarea molozului și a materialelor vechi de pe acoperiș se va face obligatoriu prin utilizarea de tobogane de moloz închise (etanșe la praf), umezirea permanentă a deșeurilor prăfoase și transportul acestora în containere acoperite cu prelată. Este strict interzisă tranzitarea materialelor de construcții sau a molozului prin zonele/coridoarele utilizate de pacienți sau personalul medical.

- Conduita personalului: Personalul Contractantului va purta echipament de protecție distinct și va respecta cu strictețe circuitele funcționale stabilite de spital. Este interzis accesul muncitorilor în alte zone ale spitalului decât cele strict necesare executării lucrărilor la acoperiș.
6. DURATA DE EXECUȚIE
Durata estimată de execuție a lucrărilor este de 15 zile de la data începerii efective a lucrărilor, în condiții atmosferice propice specificului lucrărilor. Durata efectivă va fi asumată de către contractant prin oferta tehnică depusă.

7. CONDIȚII DE GARANȚIE
· Garanție pentru învelitoarea metalică: minimum 15 ani;

· Garanție pentru execuția lucrărilor: minimum 5 ani;

· Pentru celelalte materiale utilizate, se va acorda garanția oferită de producător, dovedită prin documente/certificate emise de acesta.
8. RECEPȚIA LUCRĂRILOR
Recepția lucrărilor se va realiza în conformitate cu prevederile legale în vigoare privind recepția lucrărilor de construcții (recepție la terminarea lucrărilor și recepție finală), cu întocmirea proceselor-verbale aferente, în prezența reprezentanților autorității contractante, ai executantului și, după caz, ai dirigintelui de șantier/proiectantului.
Executantul are obligația de a remedia, pe propria cheltuială, orice deficiențe constatate la recepție, în termenul stabilit de comisia de recepție.
9. SĂNĂTATE ȘI SECURITATE ÎN MUNCĂ, PROTECȚIA MEDIULUI
Executantul are obligația de a respecta legislația privind securitatea și sănătatea în muncă, precum și cerințele privind protecția mediului, inclusiv gestionarea deșeurilor rezultate din activitatea de desfacere/demolare.
10. ALTE PRECIZĂRI

Ofertanții pot solicita vizitarea amplasamentul lucrării înainte de depunerea ofertei, pentru a se familiariza cu condițiile existente și a evalua corect volumul și dificultatea lucrărilor. Orice neconcordanță constatată între documentația tehnică și situația din teren va fi semnalată în scris autorității contractante, în perioada de clarificări.









Intocmit,








      Serghei Bogdan

